Folketing
2003-11-27

Til hr. Anders Samuelsen: Der er mange situationer, hvor man kan komme til at skabe usikkerhed, og jeg tror sådan set, at der er mange borgere, der vil skrive under på, at det er noget, som både SF og regeringen og hr. Anders Samuelsen er med til hver eneste dag, fordi vi laver lovgrundlaget om og dermed skaber tvivl hos folk om, hvad de har med at gøre. Hvis det bliver hr. Anders Samuelsen og SF's side af salen, som får flertallet, kan det forhåbentlig lade sig gøre at lave nogle forandringer til det bedre, men det er nu engang for at lave forandringer, vi sidder her. Jeg vil godt medgive, at der ligger ikke nogen færdig, klappet og klar løsning i forslaget. Men der ligger derimod i det, at man målrettet tager krone for krone. Hver eneste krone, som fjernes fra befordringsfradraget, bliver givet målrettet til det enkelte amt til at etablere nogle løsninger, som løser transportbehovet i hvert enkelt amt.